
20. zasadnutie	Bod programu MZ č.: 4
MZ mesta Trnava	Materiál č.: 1
10. 2. 2026
Prevod pozemku na Ulici Štefana Moyzesa v Trnave
(uznesenie č. 2)
Návrh predkladá:	Návrh spracoval:
Majetková komisia 	Mgr. Gabriela Bučányová	odbor majetkový
Spracované: 20. 1. 2026
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 1999/2026

Návrh uznesenia
k prevodu pozemku na Ulici Štefana Moyzesa v Trnave
Mestské zastupiteľstvo mesta Trnava po prerokovaní:
Schvaľuje
prevod vlastníctva nehnuteľnosti z dôvodu hodného osobitného zreteľa v zmysle § 9a ods. 15) písm. f) zákona č. 138/1991 Zb. o majetku obcí v znení neskorších predpisov a podľa § 5 ods. 2 písm. a), c), i) a q) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len “Zásad”), formou predaja pozemku - parcela registra „C“ č. 2556/2 druh pozemku záhrada s celkovou výmerou 147 m2, zapísaný na LV č. 5000, v k. ú. Trnava v meste Trnava vo vlastníctve Mesta Trnava za cenu 7609,69 eura; podľa znaleckého posudku č. 42/2025 zo dňa 16. 10. 2025 bola všeobecná hodnota pozemku stanovená na sumu 7389,69 eura; z vlastníctva Mesta Trnava do výlučného vlastníctva žiadateľky t. j. p. Zuzany Haladovej rod. Seleckej, bytom Mozartova 11, 917 00 Trnava, nar. 8. 11.1966.
Podľa § 9a ods. 15) písm. f) zákona č. 138/1991 Zb. o majetku obcí v znení neskorších predpisov sa schvaľuje prevod majetku mesta z dôvodu hodného osobitného zreteľa trojpätinovou väčšinou všetkých poslancov. Dôvod hodný osobitného zreteľa v súlade so zákonom č. 138/1991 Zb. o majetku obcí v znení neskorších predpisov a podľa Zásad spočíva hlavne v tom, že ide o prevod majetku mesta za účelom usporiadania vlastníctva podľa reálneho užívania (budúca vlastníčka užíva pozemok podľa existujúceho oplotenia).
Správny poplatok spojený s vkladom do katastra nehnuteľností hradí kupujúca. Zásady hospodárenia a nakladania s majetkom Mesta a s majetkom štátu, ktorý Mesto užíva, sú verejne dostupné na https://www.trnava.sk/stranka/zasady-hospodarenia a vyhlasuje, že uvedený dôvod hodný osobitného zreteľa je v súlade s týmito Zásadami.
Všetky požiadavky zákonnej úpravy boli splnené.
Berie na vedomie
[bookmark: _Hlk219141402]všeobecnú hodnotu pozemku určenú znaleckým posudkom č. 42/2025 zo dňa 16. 10. 2025, ktorý vyhotovil znalec v odbore stavebníctvo Ing. František Drobný, G. Steinera č. 1917/54, Trnava vo výške 7389,69 eura/147 m2 (t. j. 50,27 eura/m2) v zmysle § 9a ods. 15 písm. f) bod 3.  zákona č. 138/1991 Zb. o majetku obcí v znení neskorších predpisov
Ukladá
Mestskému úradu v Trnave:
a) OM – zabezpečiť podklady pre vypracovanie kúpnej zmluvy
Termín: do 31. 3. 2026
b) OP – pripraviť kúpnu zmluvu a predložiť na podpis druhej strane
Termín: do 31. 5. 2026
Hlasovanie 
Za: 				.................
Proti: 				.................
Zdržal sa hlasovania: 	.................
Nehlasoval: 			.................
Z celkového počtu 31 poslancov bolo neprítomných .......... poslancov.
Uznesenie bolo prijaté.

Dôvodová správa
Mesto Trnava MsÚ v Trnave obdržal žiadosť pani Zuzany Haladovej, bytom Mozartova 11, 917 00 Trnava, o odkúpenie pozemku parcela č. 2556/2 s výmerou 127 m2, druh pozemku záhrada a pozemku parcela č. 2556/4 s výmerou 20 m2 , druh pozemku zastavaná plocha a nádvorie, zapísané na LV č. 5000 vo vlastníctve Mesta Trnava.
Žiadateľka v žiadosti uviedla, že rodinný dom na Ulici Štefana Moyzesa č. 38 v Trnave zdedila po svojich rodičoch, ktorí roky žili v presvedčení, že majú všetky listy vlastníctva v poriadku. Nezrovnalosť v nehnuteľnostiach bola zistená pri zameraní garáže, geometrickým plánom č. 23/2017. (v GP č. 23/2017 bola parcela č. 2556/2 
s výmerou 147 m2 rozdelená na p. č. 2556/2 s výmerou 127 m2 a parcelu č. 2556/4 
s výmerou 20 m2 – pozemok pod jestvujúcou garážou). Nezrovnalosti chce žiadateľka usporiadať podľa reálneho užívania.
Majetková komisia na svojom zasadnutí 18. 11. 2025 odporučila mestskému zastupiteľstvu súhlasiť s predajom pozemkov parcela č. 2556/2 s výmerou 147 m2 
z vlastníctva Mesta Trnava do vlastníctva žiadateľky minimálne za cenu stanovenú znaleckým posudkom s tým, že k výslednej sume budú prirátané náklady spojené 
s vyhotovením znaleckého posudku.
Na základe znaleckého posudku č. 42/2025 vyhotoveného znalcom Ing. Františkom Drobným, Gábora Steinera 1917/54, 917 02 Trnava bola cena za pozemok určená vo výške 50,27 eura/m2. Celková hodnota pozemku predstavuje sumu 147 m2 x 50,27 eura = 7389,69 eura. K výslednej sume bude podľa prirátaná hodnota za vyhotovenie znaleckého posudku vo výške 220,- eur. Celková výsledná suma za kúpu pozemku je 7609,69 eura.
Predmetné bolo žiadateľke oznámené listom zn. OM/44025-118290/2025/Byá zo dňa 16.10.2025.
Dňa 22.10.2025 pani Zuzana Haladová písomne oznámila, že súhlasí s navrhovanou cenou za odkúpenie pozemku vo výške 7609,69 eura.
Pri prevode majetku (predaj pozemku) z dôvodu hodného osobitného zreteľa v zmysle § 9a, ods. 15 písm. f) zákona č. 138/1991 Z. z. o majetku obcí v znení neskorších predpisov, Mestské zastupiteľstvo mesta Trnava dňa 9. 12. 2025, uznesením č. 916, schválilo podľa § 9 ods. 2 písm. a) zákona o majetku obcí spôsob prevodu majetku obce z dôvodu hodného osobitného zreteľa, vrátane vyčíslenia všeobecnej hodnoty prevádzaného majetku a súčasne vrátane zdôvodnenia osobitného zreteľa prevodu v zmysle § 5 ods. 2. písm. a), c) i), a q) Zásad spočívajúci hlavne v tom, že predaj pozemku bude realizovaný za účelom usporiadania vlastníctva podľa reálneho užívania nehnuteľností.
Zároveň mestské zastupiteľstvo schválilo prebytočnosť majetku mesta v zmysle § 4 ods. 1 písm. c) Zásad, pričom ide o prebytočnosť majetku za ktorý mesto získa protihodnotu vo forme kúpnej ceny pri predaji tohto majetku mesta. V zmysle § 4 
ods. 4. Zásad o prebytočnosti majetku mesta rozhoduje príslušný orgán mesta najneskôr pri schvaľovaní majetkového úkonu t. j. o predaji pozemku.
Majetková komisia na svojom zasadnutí dňa 18. 11. 2025 uvedenú žiadosť prerokovala a odporučila mestskému zastupiteľstvu súhlasiť s predajom pozemku parcela registra „C“ č. 2556/2 s výmerou 147 m2 z vlastníctva Mesta Trnava do výlučného vlastníctva p. Zuzany Haladovej za cenu 7609,69 eura s tým, že návrh na vklad do katastra nehnuteľností zabezpečí žiadateľka a taktiež bude znášať náklady spojené s vkladom do katastra nehnuteľností.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.
Zámer bude zverejnený od 23. 1. 2026 do 10. 2. 2026.


Príloha
Obrázok 1 – Odkupovaný pozemok
[image: Situácia umiestnenia pozemku vyznačená na geometrickom pláne p. č. 2556/2]
Obrázok 1- Na obrázku je vyznačená plocha pozemku vo vlastníctve mesta Trnava o ktorý má záujem žiadateľ.

